03. PNOCB-TÉCNICA VOCAL. Traballo dos músculos expiratorios e vocalizo con onomatopea "BR" - 2015
Channel: Lucía da Fonte
Date: 2017-03-02

Este vídeo foi realizado durante as xornadas de capacitación da Provincia de Río Negro dentro do “Programa Nacional de Orquestas y Coros para el Bicentenario” -PNOCB-, do Ministerio de Educación de Arxentina.

Nestas xornadas, celebradas en Bariloche (Arxentina) nos días 26 e 27 de setembro de 2015, xuntáronse 5 coros infantís rionegrinos asociados a este programa, xunto co corpo docente de linguaxe musical, técnica vocal e linguaxe musical co que contan cada un deles.

Traían preparado un repertorio de cinco cancións que porían en común nesa fin de semana, mentres cada docente se exporía a sesións de formación continua con profesionais especialistas nas tres áreas arriba citadas. As responsables de cada unha delas e capacitadoras deste encontro foron:
- Analía Miranda: dirección coral
- Marianela Tucci: técnica vocal
- Inés Rapoport: linguaxe musical

Logo de varias sesións de traballo específico polas que pasaron as e os docentes coas respectivas capacitadoras especializadas, así como do labor específico en gran grupo con todas as nenas e nenos, o encontro finalizou cunha presentación pública do repertorio preparado en conxunto.

Aproveito para agradecer a todas as persoas que participaron neste evento a oportunidade que para min significou poder estar entre vós. Grazas especialmente ás capacitadoras, grandes profesionais e preocupadas por unha didáctica tan completa e humana; e tamén a Martín Fraile, coordinador do evento.

O “Programa Nacional de Orquestas y Coros para el Bicentenario” é o meu primeiro estudo de caso para a tese de doutoramento que estou a realizar sobre programas nacionais de canto nas escolas e psicopedagoxía da educación vocal e do canto na infancia, na Universidade de Santiago de Compostela.